ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-1543/03-2025 

Požega, 26. studenog 2025.g.

ZAPISNIK S 26. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

26. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 26. studenog 2025.g. u 10.00 sati u ravnateljstvu Zavoda.


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća – sudjelovanje video vezom
· Sandra Sekulić Pojer, dipl.novin. – član Upravnog vijeća

· Anamarija Petković, mag.med.tech. – član Upravnog vijeća 
· Rihard Perinović, dr. med. spec. obit. med. – član Upravnog vijeća

· Fabijan Barišić, dipl.iur.univ.spec.iur – ravnatelj 

· Slobodan Manović, univ.spec.oec. – pomoćnik ravnatelja za financije 
· Dijana Gilich, bacc.admin.publ. - zapisničar

Odsutni i pravovremeno opravdani:
· Boško Obradović, prof. - član Upravnog vijeća 
Predsjednik UV Marijan Višaticki, dipl.iur.univ.spec.iur. pozdravio je prisutne članove te predložio sljedeći dnevni red:

1. Usvajanje zapisnika s prethodne sjednice,

2. Usvajanje pokazatelja financijskog poslovanja za mjesec listopad 2025.g.,

3. Usvajanje II. Izmjene i dopuna plana financijskog poslovanja za 2025.g., 

4. Usvajanje Plana financijskog poslovanja za 2026.g. s projekcijama za 2027. i 2028.g.,

5. Usvajanje Plana nabave za 2026.g.,

6. Različito.

Predloženi dnevni red jednoglasno je usvojen. 
AD/1
Jednoglasno je usvojen zapisnik s prethodne 25. sjednice Upravnog vijeća.
AD/2
G. Manović prisutnima je pojasnio financijski izvještaj za listopad 2025.g. U izvještajnom razdoblju Zavod za hitnu medicinu Požeško-slavonske županije uprihodovao je 429.559,00 eura dok su rashodi iznosili 426.193,00 eura što znači da je ostvaren višak prihoda u iznosu 3.759,00 eura. Stanje obveza na dan 31. listopada 2025.g. je 373.898,00 eura (uključivo s plaćama za zaposlene za listopad). Nije bilo dospjelih obveza. Stanje potraživanja na isti dan je 466.025,00 eura. 832,00 eura je dospjelo.  

Članovi Upravnog vijeća jednoglasno su usvojili ovaj Izvještaj.
AD/3
G. Manović pojasnio je prisutnima potrebu izrade te usvajanja II. Izmjene i dopune Plana financijskog poslovanja za 2025.g. Inicijativu za izradu istoga pokrenuo je osnivač – Požeško-slavonska županija. Nije bilo značajnih promjena niti na prihodovnoj niti na rashodovnoj strani, već su sve uglavnom kozmetičke promjene, odnosno usklađivanje s izvršenjem u prvih devet mjeseci. Po ovoj izmjeni i dopuni Zavod planira ostvariti prihode i primitke u iznosu 5.675.050,00 eura što je za 81.500,00 eura ili 1% više negoli je planirano I. Izmjenama i dopunama. Rashode i izdatke Zavod planira u iznosu 5.654.488,83 eura iz čega je vidljivo da je plan ostvariti višak prihoda u odnosu na rashode u iznosu 22.561,17 eura. Ovim viškom se pokriva manjak prihoda u odnosu na rashode koji je prenesen iz prijašnjih razdoblja. 

Članovi Upravnog vijeća jednoglasno su usvojili točku dnevnog reda.  
AD/4

G. Manović predstavio je svima Plan financijskog poslovanja za 2026.g. te projekcije za 2027. i 2028.g. Kazao je kako je proračun sastavljan na temelju izvršenja plana za 2025.g. uz dodavanje planiranih investicija.

U 2026. godini  93% prihoda Zavod planira ostvariti iz ugovora koji je potpisao s HZZO-m. 6% prihoda je planirano ostvariti iz decentraliziranih sredstava čime je plan pokriti dio troška kupovine sedam novih vozila – pet za sanitetski prijevoz te dva za službu hitne medicinske službe. Ostatak od 1% prihoda se odnosi na pomoći i donacije; vlastita sredstva te na prihode od prodaje nefinancijske imovine i naknade šteta od osiguranja.  Prihodi od pomoći se odnosi na financiranje projekta specijalizacije medicinskih tehničara – naplata završnog zahtjeva za nadoknadom sredstava u iznosu 16.000,00 Eur. Projekt provode zaposlenici Zavoda, a cilj je podizanje kvalitete usluge. Cjelokupni prihodi kao i rashodi su na razini prihoda iz 2025.g.

U 2026. godini Zavod za hitnu medicinu Požeško-slavonske županije će 73% sredstava utrošiti za pokriće rashoda za zaposlene što je neznatno više u odnosu na 2025.g. jer se očekuje blagi porast plaće zaposlenih. Plaće i ostala materijalna prava uređena su Zakonom o radu, Temeljnim kolektivnim ugovorom za javne službe, Granskim ugovorom za djelatnost zdravstva te Uredbom o koeficijentima i složenosti poslova. Zavod gotovo nema mogućnost utjecaja na ovaj trošak. Jedina mogućnost je dobra organizacija posla i rasporeda zaposlenih.  

16% troškova se odnosi najvećim dijelom na materijalne te financijske i ostale rashode. Najveći udio u materijalnom trošku ima trošak materijalnih prava zaposlenih te trošak angažiranja vanjskih suradnika (liječnika) koji su neophodni za obavljanje naše temeljne djelatnosti – ukupno 39% materijalnih troškova. 

Uz sve navedeno, osnovni cilj i prioritet je provedba i unapređenje usluge primarne zdravstvene zaštite. Zavod kontinuirano radi na podizanju kvalitete usluga i to stalnim i kvalitetnim usavršavanjem  zaposlenika te podizanjem materijalnih i drugih uvjeta, prema našim mogućnostima, na viši standard. Zaposlenici Zavoda se redovito usavršavaju, kako na osnovnim, tako i na dodatnim, naprednim tečajevima, seminarima, kongresima. 

Poticat će se kvalitetna komunikacija na relacijama djelatnici-korisnici te među djelatnicima kroz zajedničke aktivnosti i druženja što treba doprinijeti poboljšanju organizacijske klime. 

Od investicija najznačajnije je ulaganje u kupovinu 7 vozila za službu sanitetskog prijevoza/hitne medicinske pomoći. Također će se uložiti u nabavu medicinske opreme kao i potpuno opremljene prikolice za masovne nesreće. 

Članovi Upravnog vijeća jednoglasno su usvojili točku dnevnog reda.  

AD/5


G. Manović je pojasnio kako je osnova za izradu Plana nabave za 2026.g. usvajanje Plana financijskog poslovanja što je u točki prije i učinjeno. Obveza usvajanja Plana nabave proizlazi iz Zakona o javnoj nabavi, a izrađuje se na način da se u njega unose sve stavke iz financijskog plana koje prelaze iznos od 2.654,45 eura bez PDV-a. Isti će biti objavljen na Internet stranicama Zavoda kao i na Električnom oglasniku javne nabave RH.
Članovi Upravnog vijeća jednoglasno su usvojili točku dnevnog reda.  
AD/6

Pod točkom šest nije bilo daljnjih rasprava.
Sjednica Upravnog vijeća Zavoda završila je u 10:18 sati.

Zapisničar


  m.p.
                  Predsjednik Upravnog vijeća

Dijana Gilich, bacc.admin.publ.
      

         Marijan Višaticki, dipl.iur. univ.spec.iur.
__________________________
                       _______________________________

